**ПРОЦЕДУРА**

**ЗА ПРОВЕЖДАНЕ НА ДЪРЖАВНИ ПИСМЕНИ ИЗПИТИ – ОКС „бакалавър“**

1. Държавните писмени изпити /ДПИ/ се провеждат през февруарска и юнска сесии. Студентите се явяват след подадено в срок заявление за явяване на държавен изпит (по образец). Студентите с увреждания, които са възпрепятствани да се явят на писмен изпит, се явяват на държавен устен изпит след изрично подадена молба за това, придружена с ТЕЛК-ово решение за типа и степента на увреждане.
2. ДПИ са анонимни и се оценяват от комисии от хабилитирани преподаватели на факултета, назначени със Заповед на Ректора. Студентите с увреждания, които се явяват на устен изпит се оценяват от съответната комисия за ДПИ.
3. Студентите се допускат на ДПИ само с документ, удостоверяващ тяхната самоличност – студентска книжка или лична карта.
4. Продължителността на ДПИ е 4 астрономически часа.
5. Проверката на знанията се осъществява по конспекти и литература, утвърдени от ФС на ФП.

**ЗА СПЕЦИАЛНОСТИ ПЕДАГОГИКА И СОЦИАЛНИ ДЕЙНОСТИ:**

На самите изпити студент, изявил желание, тегли 2 въпроса от конспекта.

**Всеки студент пише по един от изтеглените два въпроса.**

**ЗА СПЕЦИАЛНОСТ НЕФОРМАЛНО ОБРАЗОВАНИЕ:**

За студентите от редовна форма на обучение, които са по новия учебен план, процедурата е както за студентите от специалност Педагогика и Социални дейности.

За студентите от задочна форма на обучение и от минали учебни години процедурата е следната:

На самия изпит студент, изявил желание, тегли:

- 2 въпроса от конспекта от раздел „Задължителни дисциплини“.

Всеки студент пише по един от двата изтеглени въпроса от раздела.

- 2 въпроса от конспекта от раздел „Задължителни дисциплини в модули“

Всеки студент пише по един от двата изтеглени въпроса от раздела.

**Студентите пишат общо по 2 въпроса – един от „Задължителни дисциплини“ и един от „Задължителни дисциплини в модули“.**

1. Не се допускат студенти на ДПИ след започване на изпита независимо от причините за закъснението.
2. Съгласно Правилника на СУ не се разрешава явяване на студенти за повишаване на оценка от ДПИ.
3. Студентът може да види писмената си работа, след подадена молба до декана.